39. schôdza NR SR - 13.deň - B. popoludní
Dátum: 2025-09-29
Poslanec: Hanuliaková, Jana (PS)
Druh vystúpenia: Vystúpenie v rozprave

... nie je. Ľudia sú naozaj ako keby trestaní za to, že sa rozhodli žiť mimo veľkých aglomerácií. Pritom práve podpora života na vidieku by mala byť prioritou, ak nechceme, aby sa Slovensko ďalej vyľudňovalo, ale namiesto podpory ponúkame prekážky, namiesto investícií nútime ľudí znášať dodatočné náklady a namiesto férového prístupu dostávajú ignoráciu. Čo môžeme a musíme urobiť ako politici. Áno, ja si uvedomujem, že nestačí kritizovať a myslím si, že veď my to tu dokazujeme dennodenne, že sa snažíme vždy ponúkať riešenia alebo vždy upozorňovať na tie chyby, ktoré táto vláda pri tvorbe zákonov robí, ale teda musíme ukázať, čo vieme ako zodpovední politici a političky ponúknuť a teda ja by som len pár takých konkrétnych návrhov povedala, že čo by mala vláda urobiť. V prvom rade vypracovať strategický plán budovania obnovy kritickej infraštruktúry a urobiť jej pasportizáciu, čo je podľa mňa veľmi dôležité a podľa mňa, že my sme, aj pán Taraba sľuboval už v marci tohto roku, že predstavia nejaký ďalší strategický plán budovania vodovodov a kanalizácií, aj keď teda máme tu tie sedemročné plány, ale tie plány absolútne nezohľadňujú realitu a hlavne nezohľadňujú to, že aký dlh my máme na týchto, na tejto kritickej infraštruktúre a ani nijako nehovoria o tom, že akým spôsobom chceme tie veci financovať a to je asi tá najdôležitejšia časť a naozaj, že podľa mňa by sme mali k tomuto pristúpiť už zodpovedne a my teda keby sme prišli do vlády, tak určite prvé čo spravíme, je, že budeme sa snažiť aj s kolegom, aby sa spravil naozaj reálny plán toho, v akom stave sú technicky a kde to je možné, kde treba čo dobudovať, kde treba čo dopojiť, kde sú naozaj, že kritické situácie, ktoré sa dajú riešiť. Ja som si na 100 % istá, že sa tie situácie dajú riešiť, lebo nie je možné, aby pri Trenčíne, kde sme boli, mali obce položené siete v zemi a nevedia sa napojiť na čistiareň, lebo nemá kapacitu. Ako je možné toto, aby bolo proste že roky. Ďalšia situácia Rohov. Obec, ktorá už sedem rokov žiada z Envirofondu peniaze, má dvesto metrov zablendovaný vodovod pred vstupom do obce a tí ľudia rok čo rok nehovoriac o tom, že tu máme klimatickú krízu, že tu máme obrovské suchá, ktoré sú tu, nemajú ani v studni vodu, tam majú dvesto metrov pred obcou zablednovaný vodovod a nikto proste nevie túto situáciu riešiť? Veď mne to príde absurdné a ja som tam teraz bola pred prázdninami a vtedy mi starosta hovoril, že čakajú na teda neviem koľkaté už rozhodnutie z Envirofondu, musím mu zavolať, že či teda teraz to konečne už dostali, ale neviem, pochybujem o tom, ale že toto sú naozaj situácie, že to sa rozum zastavuje nad tým, že ako to je možné, že toto nevieme v roku 2025 vyriešiť a stále si tlačíme tie problémy pred sebou a ja teda znova musím zopakovať, že namiesto toho tu kolegovia riešia dve pohlavia, ktoré nikto nikdy nespochybňoval na Slovensku a proste to potrebovali mať v ústave na miesto toho, aby sa snažili, skôr tam mohli do tej ústavy dať, že každý človek bude mať vodovod a kanalizáciu pred svojim domom to by ste spravili, za to by vás naozaj ľudia pochválili podľa mňa. Čiže strategický plán ale s reálnymi naozaj s reálnymi kontúrami toho, akým spôsobom je možné to technicky budovať a akým spôsobom to vieme postupne zafinancovať a ideálne ešte k tomu doplním, že proste urobiť jednoducho určité časti, povedať si nejakú, nejaký plán toho, že dobre tuto máme štyri obce, kde chýba už len kanalizácia, aby sa zokruhovalo to, aby sa vedeli napojiť. Tu máme ďalších desať obcí, čakajú na, na zvýšenie kapacity čistiarne, tak proste to robíme, nenecháme ich čakať, proste hľadáme tie riešenia tam, kde sú, lebo častokrát ja počúvam aj od kolegov, no ale to niektoré veci nie sú technicky možné a to sa nedá urobiť, ale my sa teda na to pozeráme tak, že to čo sa dá urobiť, nie to čo sa nedá. Samozrejme zjednodušiť povoľovanie a financovanie projektov, samosprávy naozaj potrebujú menej byrokracie, viac predpripravených typových projektov aj technickú pomoc pri vypracovaní žiadostí. Lebo máme tu naozaj že 1 855 obcí na Slovensku je do tisíc obyvateľov. Čiže teraz si predstavte naozaj kapacitu úradu v 1 855 obciach, kde je do tisíc obyvateľov, kde je častokrát len jedna pracovníčka, jeden starosta, nanajvýš keď tak dve, ale to už ani neviem, či by sme také našli v dnešnej situácii, akú majú samosprávy a takáto samospráva má si zabezpečiť všetko od projektovej dokumentácie cez proste žiadosti, verejné obstarávanie a tak ďalej, a tak ďalej. To je proste jednoducho nereálne. Naozaj, že tie samosprávy v tomto potrebujú pomôcť a potrebujeme zjednodušiť tie procesy, lebo aj vždy keď ho rozprávame o kanalizácii, tak to spomína vždy náš bývalý starosta, čo máme. Marek Lackovič bol starosta a čakal 900 dní na povolenie. 900 dní čiže to je naozaj, že šialene dlhá doba, zatiaľ sa mu predražil ten projekt o milióny hej. Čiže a potom takto, takto prichádzame aj o tie peniaze. Určite treba zaviesť transparentný mechanizmus a spolufinancovanie teda to čo som hovorila aj teda malé obce si nemôžu dovoliť 5, 10 % spolufinancovanie. Ak chceme, aby sa investície rozbehli, štát musí tieto náklady proste nejakým spôsobom buď dočasne znášať, alebo vyriešiť. Dôležitý je samozrejme aj zvýšený verejný tlak a informovanosť. Občania naozaj majú právo vedieť, že štát zlyháva v zabezpečení jednej zo základných civilizačných služieb. Potrebujeme z tohto urobiť tému verejného záujmu ako je to aj pri diaľniciach či nemocniciach. Kritickú infraštruktúru naozaj dneska máme vo veľmi zlom stave a máme tu investičný dlh teda na úrovni 10 miliárd dneska, čo je obrovská suma a v tejto situácii že naozaj, že treba, treba hľadať a treba hovoriť o tých riešeniach, ako chceme pomôcť občanom a občiankam Slovenskej republiky s budovaním teda vodovodov a kanalizácií. Vážené kolegyne, kolegovia, teda tento stav je naozaj výsledkom dlhodobej ignorancie. Na 80 % je to vina Ficových vlád, a keby sme na to mali, keby sme na to mali teda tie finančné prostriedky a zdroje, ktoré nám poskytla Európska únia a investovali by sa tam, kde to je potrebné, tak dneska tento stav naozaj už nemusel byť v takom stave, v akom sa nachádza. Ale samozrejme zodpovednosť nesú všetci, ktorí mali možnosť s touto témou niečo robiť. A nemôžeme sa zmieriť s tým, že v roku 2025 stále žijú medzi nami ľudia, ktorí teda nemajú kanalizáciu, a ktorí musia platiť stovky eur za vývoz žumpy, a ktorí nevedia, kam s týmto odpadom, lebo čistiarne sú plné. Toto nie je rozvoj a toto nie je udržateľnosť, toto je naozaj jedna veľká, veľká hanba. Žiadam preto všetkých kompetentných a naozaj, že od obcí cez vodárenské spoločnosti až po ministerstvá, aby túto tému konečne prestali obchádzať a začali ju riešiť s rovnakou vážnosťou, ako riešime cesty, nemocnice či školy. Pretože hygiena, voda, kanalizácia sú základ, a keď niečo nemá základ, tak to dlho naozaj neobstojí. Ďakujem za pozornosť.